Πρωτοπρεσβύτερος Ευάγγελος Γκανάς

Ο **πρωτοπρεσβύτερος** **Ευάγγελος Γκανάς** (Αθήνα, 1965) είναι γνωστός Έλληνας κληρικός, θεολόγος και συγγραφέας. Είναι καταξιωμένος θεολόγος και εκκλησιαστικός επιστήμονας, με ευρύτερη αναγνώριση και συμμετοχή σε πολλά θεολογικά και επιστημονικά συνέδρια στην Ελλάδα και το εξωτερικό.

## Βιογραφικό
Ο Ευάγγελος Γκανάς γεννήθηκε στην Αθήνα το 1965, με καταγωγή από τον Πύργο Ηλείας. Σπούδασε ηλεκτρολόγος μηχανικός στο Εθνικό Μετσόβιο Πολυτεχνείο και ύστερα Θεολογία στη Θεολογική Σχολή του Πανεπιστημίου Αθηνών. Το 1991, με την ευλογία του Αρχιεπισκόπου Αθηνών και Πάσης Ελλάδος Σεραφείμ (Τίκα), χειροτονήθηκε Διάκονος της Ιεράς Αρχιεπισκοπής Αθηνών και τοποθετήθηκε στον Ιερό Ναό Αγίας Βαρβάρας Άνω Πατησίων. Το 1994 χειροτονήθηκε Πρεσβύτερος από τον Μητροπολίτη Σισανίου και Σιατίστης Αντώνιο και τοποθετήθηκε στον Ιερό Ναό Οσίου Μελετίου Σεπολίων. Το 2000 χειροθετήθηκε Πρωτοπρεσβύτερος και Πνευματικός από τον Αρχιεπίσκοπο Αθηνών και Πάσης Ελλάδος Χριστόδουλο. Το 2001 ανέλαβε Προϊστάμενος του Ιερού Ναού Οσίου Μελετίου Σεπολίων, θέση την οποία διατηρεί μέχρι και σήμερα.

Έχει συγγράψει πολλά βιβλία θεολογικού και κοινωνικού περιεχομένου, κηρύγματα και έχει κάνει αρκετές επιστημονικές εισηγήσεις και συνεντεύξεις σε πολλά ερευνητικά προγράμματα, συνέδρια, περιοδικά και ιστοσελίδες. Για τον λόγο αυτό καλείται συχνά ως συμμετέχων ή παρατηρητής σε πολλά θεολογικά συνέδρια, που διοργανώνονται από δημοσίους φορείς, Πανεπιστήμια, αλλά και εκκλησιαστικούς φορείς εκτός της Ιεράς Αρχιεπισκοπής Αθηνών, όπως το Οικουμενικό Πατριαρχείο Κωνσταντινουπόλεως, την Ιερά Μητρόπολη Δημητριάδος και Αλμυρού και άλλες Μητροπόλεις, καθώς και Θεολογικές Σχολές και Εκκλησιαστικά Ιδρύματα. 

Ο π. Ευάγγελος είναι έγγαμος και πατέρας έξι παιδιών.

### Σχέση με την [[Αντετοκούνμπο|Οικογένεια Αντετοκούνμπο]]
Ο πατέρας Ευάγγελος Γκανάς είναι γνωστό ότι διατηρεί στενές σχέσεις με την οικογένεια του γνωστού μπασκετμπολίστα του NBA Γιάννη Αντετοκούνμπο τον οποίο γνωρίζει από μικρό παιδί και στου οποίου την ανατροφή συνέβαλε ως προϊστάμενος της Ενορίας του Οσίου Μελετίου Σεπολίων, Ενορία στην οποία ανήκει η οικογένεια από τότε που βαπτίστηκαν Χριστιανοί Ορθόδοξοι. Για την στενή σχέση του με τον Γιάννη και τα άλλα αδέλφια Αντετοκούνμπο μίλησε σε συνέντευξή του στην εφημερίδα "Η Καθημερινή".  

## Συγγραφικό Έργο
* *Ιδέα συμβάντος διαβοήτου* - Συλλογικό Έργο, Εκδόσεις "Manifesto", Αθήνα, 2022
* *Πολιτική του Ευαγγελίου* - Stanley Hauerwas, Εκδόσεις "Άρτος Ζωής", Αθήνα, 2017
* *Ο λύχνος πάνω στην λυχνία*, Εκδόσεις "Πόλις", Αθήνα, 2017
* *Θρησκεία και πολιτική* - Συλλογικό Έργο, Εκδόσεις "Άρτος Ζωής", Αθήνα, 2016
* *Παράδοξος βασιλιάς*, Εκδόσεις "Άρτος Ζωής", Αθήνα, 2016
* *Η επιστροφή της ηθικής*  - Συλλογικό Έργο, Εκδόσεις "Άρτος Ζωής", Αθήνα, 2013
* *Ο θεός της Βίβλου και ο θεός των φιλοσόφων* - Συλλογικό Έργο, Εκδόσεις "Άρτος Ζωής", Αθήνα, 2012
* *Η αναγκαιότητα της μαρτυρίας*, Εκδόσεις "Βιβλιοπωλείον Της Εστίας", Αθήνα, 2012
* *Ας συζητήσουμε επιτέλους για το κήρυγμα* - Συλλογικό Έργο, Εκδόσεις "Άρτος Ζωής", Αθήνα, 2012
* *Τάξη + αταξία* - Συλλογικό Έργο, Εκδόσεις "Ακρίτας", Αθήνα, 2011
* *Θρησκευτική παιδεία και σύγχρονη κοινωνία* - Συλλογικό Έργο, Εκδόσεις "Εν Πλω", Αθήνα, 2006

## Παραπομπές


Κατηγορία:Έλληνες κληρικοί